Umuhanzi The Ben kuri uyu munsi w'itariki ya 17 Gashyantare nibwo afite igitaramo cy'imbaturamugabo mu mujyi wa Kampala ho mu gihugu cya Uganda aho agiye gutaramira abakunzi be batandukanye batuye muri iki gihugu nyuma y'ibitaramo bitandukanye yakoreye mu Rwanda.
Ni igitaramo kigomba kuba kuwa Gatanu mu ntangiriro za Weekend kikabera mu mujyi wa Kampala mugace ka Munyonyo ahazwi ku izina rya FUSION AUTO SPA akaba ari bufatanye n'abahanzi barimo Shebbah ndetse na Kid Gaju.
Ubwo yarakigera i Kampala umuhanzi The Ben yakiranywe urugwiro na bamwe mu Banyarwanda babarizwa muri iki gihugu baraganira bashirana urukumbuzi bakaba bategereje ko isaha igera akabataramira.
Nyuma y'iki gitaramo umuhanzi The Ben azahita akomereza ku mugabane w'Uburayi aho azajya gutaramira i Brussel mu Bubiligi nyuma yaho akabona gukomereza muri Amerika aho ari kuba muri iyi minsi.
Photo Credit: Innocent Ishimwe